alexandrainst/scandi-wiki huggingface dataset:
Geir Andersen

Geir Andersen (født 21. februar 1964 i Oslo) er en norsk tidligere kombinertløper. Han tok VM-sølv i Seefeld 1985, lagsølv i samme mesterskap, samt gull i lagkonkurransen i Ski-VM 1984. Hans første pallplassering i verdenscupen var en annenplass fra Schonach i 1984. Hans første verdenscupseier kom i Planica 1984 og hans siste kom i Tarvisio 1985. Hans siste pallplassering var en tredjeplass fra Saalfelden 1988. Geir Andersen la opp i 1989. Han er lillebror til kombinertløperen Espen Andersen.

Karriere 
 Verdenscupen: Sammenlagtseier 1985. Fem enkeltseiere, fire andreplasser og fem tredjeplasser
 VM på ski: Gull i lagkonkurransen i 1984, sølv på normaldistansen under VM 1985 i Seefeld og også lagsølv fra samme mesterskapet.
 Junior-VM: Gull i 1984, sølv i 1983, sølv i lagkonkurranse i 1984

Verdenscupseire

Referanser

Eksterne lenker 
 

Norske kombinertløpere
Norgesmestere i kombinert
Juniorverdensmestere i kombinert
Verdensmestere i kombinert
Deltakere for Norge under Vinter-OL 1984
Kombinertløpere under Vinter-OL 1984
Deltakere under Ski-VM 1984
Deltakere under Ski-VM 1985
Personer fra Oslo
Tarom

Tarom (Transporturile Aeriene Române) er et rumensk flyselskap med hovedbase på Henri Coandă internasjonale lufthavn i București. Selskapets ble stiftet i 1920 og har internasjonale ruter til destinasjoner i Europa, Afrika og Midtøsten. Det fraktet 1,69 millioner passasjerer i 2007, noe som var en økning på 32,1% fra 2006.

Flåten 
TAROM-flåten bestod av følgende fly pr. 10. februar 2009:

I november og desember 2006 fikk Tarom levert de flørste to Airbus A318-111 (YR-ASA og YR-ASB), og ble det andre kommersielle flyselskapet med denne flytypen i Europa. Selskapet fikk to nye Airbus 318 høsten 2007. Disse benyttes på rutene fra Bucharest til Brussel, Frankfurt og München, Paris og Wien.

Gjennomsnittsalderen på flyene i Taroms flåte var 8,8 år i 2009. Per mai 2022 har flyene i Taroms flåte en gjennomsnittsalder på 15,5 år.

Pensjonerte fly (per 2009) 

 Boeing 737-500 (YR-BGZ "Iași")
 Boeing 737-300 (YR-BGX "Galați")
 ATR 42-300 (YR-ATX "Dâmbovița")
 DC-10 (OO-JOT)
 Ilyushin Il-62
 BAC One-Eleven
 ROMBAC 1-11
 Ilyushin Il-18
 Tupolev Tu-154
 Antonov An-24
 Boeing 707
 Ilyushin Il-14

Referanser

Eksterne lenker 
 

Rumenske flyselskaper
Flyselskaper etablert i 1920
1920-årene i Romania
Castell de Santueri

Castell de Santueri er en middelalderfestning som ligger 7 km sør for Felanich på Mallorca, i Spania. Festningen ligger på en høyde på 475 meter. Beliggenheten på høyden gjorde den vanskelig å erobre. Jakob I av Aragón klarte allikevel  å erobre festningen i  1231. Da festningen hadde blitt erobret ble den overlatt til greven av Roselló Nunyo Sanç som hadde den inntil sin død, da den igjen ble overlatt til kongen. I det 14. århundre ble det gjort omfattende byggearbeider på festningen, kapellet ble restaurert og en vindmølle ble bygd. Da den mistet sin strategiske betydning ble den overlatt til private eiere i 1881. Det førte til at festningen forfalt dramatisk, og den er nå stengt for allmennheten, fordi den restaureres på nytt.

Eksterne lenker 
 Castell de Santueri
 

Mallorca
Byggverk på Balearene
Festninger i Spania
Fredensborg

Fredensborg kan vise til: 

Fredensborg slott – slott i Danmark, trolig opphav til de fleste betydninger
Fredensborg (by) – administrasjonssenter for Fredensborg-Humlebæk kommune i Danmark
Fredensborg (fort) – et dansk handelsfort på Gullkysten, i dag i Ghana
SS «Fredensborg» – et dansk slaveskip, oppkalt etter fortet på Gullkysten
Fredensborg (Oslo) – et strøk i Oslo
Fredensborg/Ski – et tidligere håndballag i Follo
Fredensborg AS
Kjempebjørnekjeks

Kjempebjørnekjeks (Heracleum mantegazzianum) er en to-årig urt i skjermplantefamilien. Den kan bli inntil fire meter høy, og er svært hardfør. Spredningsevnen gjør at den ofte hemmer eller utkonkurrerer annen plantevekst. Den brer seg ofte langs veikanter, bekkekanter og enger og er ganske vanlig på Østlandet og nordover mot Trøndelag.

Saften fra planten er giftig, og gir ved eksponering under sollys hudreaksjoner på utsatte områder (fytofototoksisk reaksjon). Dette gir seg vanligvis utslag i rødme, kløe, svie, eksem og i verste fall store blemmer (andregrads forbrenning) da giftstoffene gjør huden ømfintlig for UV-stråler. Denne ømfintligheten kan vedvare i inntil et år etter eksponeringen.

Ved nedklipping bør man ha på seg beskyttelsesutstyr, samt huske på å vaske kutteredskaper av metall etter bruk, da saften virker oksiderende.

Kjempebjørnekjeks kan være vanskelig å skille fra tromsøpalme (Heracleum tromsoensis).

Utbredelse 
Planten er naturalisert overalt i Europa, hvor den invaderer steder med lett skygge, vedvarende fuktig jord med et høyt innhold av humus og næringsstoffer. Den stammer dog opprinnelig fra den nordlige fjellkjede i Kaukasus, hvor den finnes i eng, lysninger, skogbryn og ofte langs vannløp. Disse områdene har en årlig nedbør på 1000-2000 mm og et temperert, kontinentalt klima. Ved landsbyen Omalo i Tushetidalen i Georgia finnes den sammen med bl.a. Aquilegia olympica, Dactylorhiza euxina, Echium russicum, Bekkeblom, Enghumleblom, Marianøkleblom, Brudespore, Primula luteola og Tanacetum coccineum.

Bekjempelse 
Kjempebjørnekjeks er en innført plante og derfor ikke opprinnelig hjemmehørende i Norge. Den har imidlertid spredt seg uhemmet og dannet tette bevoksninger, hvorved de skygger for alt annet. Dette har ført til at mange mener at den bør utryddes, og mange kommuner har satt planer i verk for bekjempelse av kjempebjørnekjeks.

Kjempebjørnekjeks kan bekjempes med: 
 Rotstikking/Oppgravning
 Avskjæring av blomsterskjermene (en plante kan sette flere tusen frø)
 Slått
 Jordbehandling
 Beiting
 Punktsprøyting
 Flytende nitrogen

I Fremmedartslista 2018 er kjempebjørnekjeks vurdert til svært høy risiko på grunn av stort invasjonspotensial og middels økologisk effekt.

Populærkultur 
Det engelske progrock-bandet Genesis har en sang med navn "The Return of the Giant Hogweed" fra albumet Nursery Cryme fra 1971. Sangens mørke og humoristiske tekst beskriver et angrep på menneskeheten utført av kjempebjørnekjeksen.

Referanser

Litteratur 
 L. Gereraas, I. Salvesen og Å. Viken (red.): Norsk svarteliste 2007 – Økologiske risikovurderinger av fremmede arter. Artsdatabanken Norge 2007.
 J. Thiele og A. Otte: Impact of Heracleum mantagazzianum on invaded vegetation human activities. I: P. Pysek, M. J. W. Cock og H. P. Ravn: Ecology and management of giant hogweed, Heracleum mantagazziuanum. Kap. 9.

Eksterne lenker 
 

 Kjempebjørnekjeks – Photos  [en]
Miljøstatus i Norge: Kjempebjørnekjeks

Skjermplantefamilien
Hvite blomster
Giftige planter
Høyrisikoarter på fremmedartslista
Forbud angående fremmede organismer
Fredensborg (fort)

Fredensborg var et dansk-norsk handelsfort på Gullkysten ved Guineabukta i Vest-Afrika. I dag er fortet en ruin, og den ligger i landsbyen Old Ningo. Det arbeides for å bevare ruinene som et kulturminne etter den atlantiske slavehandelen. 

Det finnes en tegning av fortet slik det var i 1760, laget av den danske slavehandleren Rømer. Slaveskipet «Fredensborg» er oppkalt etter dette handelsfortet. 

Fortet var ett av tilsammen seks handelsfort Danmark-Norge hadde i området midt på 1700-tallet som en del av Danmarks kolonirike. Disse fortene ble solgt til Storbritannia i 1850.

Allerede i 1658 opprettet Danmark-Norge sitt første handelsfort eller losje på Guineakysten, eller Kysten som danskene sa på denne tiden. Handelsfortene hadde til oppgave å drive handel med afrikanere. De lå på grunn leid av lokale herskere. Viktige varer var slaver, elfenben og gull. Alle viktige europeiske sjøfartsnasjoner hadde på denne tiden handelsfort i området, de lå på rad og rekke, engelske, franske, nederlandske og portugisiske handelsfort, ved siden av de danske. Det var sterk konkurranse mellom europeerne for å oppnå de samarbeidende afrikanernes gunst. De fleste skipene som anløp handelsfortene gikk i den såkalte trekantfarten.

Christiansborg i Accra var Danmarks-Norges hovedfort på Gullkysten; Fredensborg lå lenger øst. Fortet ble nevnt som et av de fineste danske mindre fort på Gullkysten.

Se også 
 Dansk-norsk slavehandel
 SS «Fredensborg»

Kilder
G. Nørregaard: Vore gamle tropekolonier. Bind 8. Guldkysten. 1968.
L. Svalesen: Fredensborgprosjektet, fra lokalhistorie til verdenshistorie. Aust-Agder-Arv 1999.

Slavehandel
Danmark-Norge
Danmarks kolonihistorie
Ghana
Purfleet

Purfleet er en landsby i Essex i England. Den ligger i distriktet Thurrock, ikke langt fra administrasjonsbyen Grays og rett ved A13 og Themsen. Landsbyen har et bevart område og en rekke vernede bygninger, inkludert Royal Hotel. 

Sør for landsbyen ligger det en del industri som hører med til prosjektområdet Thames Gateway.

Historie 
På 1700-tallet ble et kruttmagasin, Purfleet Royal Gunpowder Magazine, etablert for å lagre krutt sammen med en militær garnison for å beskyttet det. Det var en stadig fare for eksplosjon grunnet lynnedslag. Benjamin Franklin ble bedt om råd for å designe en lynavleder. Da kong Georg III av Storbritannia fikk høre hva hans politiske motstander hadde å si valgte han den stikk motsatte designet. Magasinnummer 5 er i dag et senter for kulturarven, Purfleet Garrison Heritage and Military Centre, og utsett som et planlagt oldtidskulturminne. Andre bevarte bygninger fra 1700-tallet er et proofing house, i dag benyttet for kommunale aktiviteter, og porthvelvingen med klokketårn, beskrevet av English Heritage som «en integrert del av det fineste samspillet av noe Ordnance Yards, konsistent med de høye standarder som ble praktisert av Board of Ordnance i dens design for befestninger og kaserner fra C17».

I mars 1916 skjøt antiluftvernet ved Purfleet ned en tysk Zeppelin LZ15 (luftskip), hvilket var den første gangen det skjedde. Av den grunn fikk kanonfolkene en pris fra Lord Mayor av London.

Fra 1921 til 1936 utgjorde Purfleet et urbant distrikt av Essex som omfattet sognene Aveley, West Thurrock og South Ockendon. Det dekket et område på 36 km² og i 1931 hadde den en befolkning på 8 511 innbyggere. Sognene og det urbane distriktet ble nedlagt i 1936 og deres tidligere område ble omgjort til det urbane distriktet Thurrock.

Grunnet stedets historie som en sterk havn og militære lagre ble Purfleet listet av Matdepartementet (Ministry of Food) som et av 14 følsomme bombemål for kjernefysiske våpen i 1955, inkludert for tilgangen på te.

I henhold til Bram Stokers roman hadde grev Dracula en leilighet her.

Referanser

Eksterne lenker 
 
 Historic boundaries of Purlfeet - A Vision of Britain

Landsbyer i Essex
Byer ved Themsen
Menstad ungdomsskole

Menstad ungdomsskole er en ungdomsskole i Skien kommune som dekker områdene sør for sentrum og øst for Skienselva, med elever som på barneskolen har gått på Buer skole, Bølehøgda skole og Bratsbergkleiva skole. Skolen ble åpnet i 1953 som folkeskole for den søndre delen av Gjerpen kommune. Da Buer og Bølehøgda skoler ble åpnet i forbindelse med overgangen til 9-årig grunnskole ble Menstad omgjort til ungdomsskole i 1967.

Skolen hadde egen svømmehall, og hadde frem til 1998 en filial av Skien bibliotek i sine lokaler.

Ungdomsskoler i Vestfold og Telemark
Skoler i Skien
Kristin Roskifte

Kristin Tornberg Roskifte (født 30. april 1975) er en norsk illustratør og barnebokforfatter.

Kristin Roskifte har mastergrad i illustrasjon fra Kingston University i England. Hun har illustrert og designet en rekke bøker, brosjyrer og plakater. Hun har dessuten skrevet og tegnet syv egne bildebøker. Illustrasjonsstilen hennes er rein og forenklet med lett naivistiske figurer og klare fargeflater. Hun fargelegger og bearbeider innskannede tusjtegninger ved hjelp av digitale tegneprogrammer som Photoshop. Flere av arbeidene hennes har fått priser, blant annet i Grafills Visuelt-konkurranse.

I 2007 etablerte Kristin Roskifte det vesle bildebokforlaget Magikon sammen med samboeren og illustratøren Svein Størksen.

I 2019 vant hun Nordisk råds pris for barne- og ungdomslitteratur for bildeboken Alle sammen teller.

Bibliografi 
 2003: Alt vi ikke vet, bildebok
 2004: 28 rom og kjøkken - historien om Alf og Beate, bildebok
 2005: Still deg i kø, bildebok
 2007: Jorda rundt på 29 bokstaver – Alf og Beate på ferie, bildebok
 2009: 29 liv - Alf og Beate med familie og venner, bildebok
 2011: Leilighetsdikt, lyrikk, Magikon
 2012: Dyrenes skjønnhet, bildebok, Magikon
2019: Alle sammen teller, bildebok, Magikon

Referanser

Kilder
Presentasjon av Kristin Roskifte i Forfatterkatalogen på Forfattersentrums nettsider

Eksterne lenker 

 Cappelen forlags presentasjon med bokanmeldelser
 Egenpresentasjon i illustratørfellesskapet Patron i Oslo
 Presentasjon på Magikon forlag

Roskifte, Kristin
Nordisk råds barne- og ungdomslitteraturpris
Google Bøker

Google Books er en internett-tjeneste fra Google som lar deg søke etter bøker. I 2013 inneholder Google Books over 30 millioner bøker.

Se også 
 Prosjekt Gutenberg
 Prosjekt Runeberg
 Wikibooks

Eksterne lenker 
 

Digitale bibliotek
Google-tjenester
Strømmen stadion

Strømmen stadion er hjemmebanen til Strømmen IF og ligger i den vestlige delen av Strømmen, mot kommunegrensa til Lørenskog.

Banen ble åpnet 29. juli 1923 med seriekamp mot Lillestrøm Sportsklubb. Da Strømmen på slutten av 1940-tallet rykket oppover i divisjonene var underlaget på banen fortsatt grus. Det var krav om gressbaner i de to øverste divisjonene og Strømmen spilte derfor sine hjemmekamper fra 1949 til 1952 på Fedrelandet stadion i Fet. Gressbanen på Strømmen stadion ble åpnet med Hovedseriekamp mot Fredrikstad 3. august 1952. 

Tribunen, den eneste på Strømmen stadion, ble bygget vinteren etter opprykket til 1. divisjon i 1985. Kapasiteten var da 4000 ståplasser som nå er omgjort til 1012 sitteplasser og 988 ståplasser. Tilskuerrekorden på Strømmen stadion er på 12 800. Den ble satt i kvartfinalen i NM mot Larvik Turn i 1957.

Kvinnelaget Team Strømmen brukte banen til sine hjemmekamper i Toppserien fra 2001 til 2007.

Anlegget brukes de senere år kun til fotball. Tidligere har Strømmen stadion blitt benyttet til friidrett, skøyter, bandy, håndball og greyhound-løp.

Eksterne lenker 
 
 Strømmen Stadion - Nordic Stadiums

Fotballstadioner i Norge
Tidligere skøytearenaer i Norge
Idrettsanlegg i Viken
Sport i Lillestrøm kommune
Byggverk i Lillestrøm kommune
Christoffer Andersson

Christoffer T. Andersson (født 22. oktober 1978) er en svensk fotballspiller som spiller for Helsingborgs IF. 

Han har tidligere spilt for Nybro IF, Helsingborgs IF, Lillestrøm og Hannover 96.

Referanser

Eksterne lenker 
 

Svenske fotballspillere
Svenske landslagsspillere i fotball
Fotballspillere for Helsingborgs IF
Fotballspillere for Lillestrøm SK
Fotballspillere for Hannoverscher SV 1896
Personer fra Örebro
Fødsler i 1978
Hildegard Peplau

Hildegard Peplau (født 1. september 1909 i Reading, Pennsylvania i USA, død 17. mars 1999) var en sykepleieteoretiker hvis banebrytende arbeid Interpersonal Relations in Nursing ble publisert i 1952. Dr. Peplau la vekt på sykepleier-pasient-relasjonen som grunnlaget for sykepleieprosessen. På den tiden ble hennes forskning og vektlegging av gi-og-ta i sykepleier-klient-relasjoner sett på som en revolusjon. Peplau utviklet senere en mellommenneskelig modell som la vekt på behovet for partnerskap mellom sykepleier og klient i motsetning til at klienten passivt mottok behandling (og sykepleieren passivt utførte legens forordninger).

Essensen i Peplaus teorier er skapingen av en delt opplevelse. Hun mente at sykepleiere kunne fasitlitere dette gjennom observasjon, beskrivelse, formulering, tolkning, validering og intervensjon. Ettersom sykepleieren lytter til klienten vil hun eller han f.eks. kunne utvikle et generelt inntrykk av klientens situasjon. Sykepleieren validerer så sine antakelser ved å sjekke med klienten om de er korrekte. Resultatet kan bli erfaringsbasert læring, forbedrede mestringsstrategier og personlig vekst for begge parter.

Peplaus modell 
Peplaus modell har vist seg svært anvendelig for senere sykepleieteoretikere og -klinikere i utviklingen av mer sofistikert og terapeutisk sykepleieintervensjon.

Peplaus seks sykepleierroller 
Peplaus seks sykepleierroller illustrerer de dynamiske karakterrollene som er typiske for klinisk (klientrettet) sykepleie.

 Fremmed-rollen: Mottar klienten på samme måte som man møter en fremmed i andre livssituasjoner; tilrettelegger et aksepterende klima som bygger tillit. 
 Ressurs-rollen: Besvarer spørsmål, tolker kliniske behandlingsdata, gir informasjon. 
 Underviser-rollen: Gir instruksjoner og tilrettelegger trening; involverer analyse og syntese av den lærendes opplevelser. 
 Veileder-rollen: Hjelper klienten å forstå og integrere meningen med nåværende livsomstendigheter; gir veiledning og oppmuntring til forandringsarbeid.
 Surrogat-rollen: Hjelper klienten å blir klar over områder for avhengighet, koavhengighet og uavhengighet og handler på klienters vegne som talsperson. 
 Aktivt lederskap: Hjelper klienten å påta seg maksimal ansvarlighet for oppnåelsen av behandlingsmålene på et gjensidig tilfredsstillende vis.

Peplaus utviklingsstadier for sykepleier-klient-relasjonen 
 Orienteringsfase
 Identifikasjonfase
 Utnyttelsesfase
 Avklaringsfase

Akademiske kvalifikasjoner og æresbevisninger 
 Uteksaminert fra Pottstown, Pennsylvania Hospital School of Nursing i 1931
 Bachelorgrad i interpersonlig psykologi fra Bennington College, Vermont i 1943
 Mastergrad i psykiatrisk sykepleie fra Teachers College, Columbia, New York i 1947,
 Doktorgrad i pensumutvikling fra Columbia i 1953. 
 I 1997 mottok hun sykepleiens høyeste æresbevisning, Christiane Reimann-prisen ved ICN s kongress som avholdes hvert fjerde år.
 Fellow i American Academy of Nursing.
 Hadde tallrike æresdoktorgrader

Bibliografi

Referanser 

Sykepleiere
Personer fra USA av tysk opphav
Personer fra Reading i Pennsylvania
Fødsler i 1909
Dødsfall i 1999
Vangsjøen

Vangsjøen er en innsjø i Øystre Slidre kommune i Valdres, Innlandet fylke. Den ligger 912 meter over havet og arealet er 1,38 km². Den strekker seg fra Rabalsmellen (1111 moh) i sørøst til Rennsennberget (1014 moh) i nordvest. De tre største tilløpselvene i Vangsjøen kommer fra Rabalsvatnet, Røyri og Rennsennvannet. Vangsjøen har utløp gjennom Vangsjøåne som renner videre til Yddin. Vangsjøen er en del av Øystre Slidre-vassdraget.

Vangsjøen er i hovedsak et privateid vann, men fiskekort kan kjøpes. I Vangsjøen finnes ørret, abbor og ørekyt.

Området rundt sjøen preges av stølsdrift med kyr og sauer, og er et populært hytte- og turområde både sommer og vinter. Rundt vannet finnes stølene Bukono, Rabalen, Buahaugen og Rennsennstølen. På østsiden av sjøen ligger Vangsjøen Høyfjellstue.

Referanser

Eksterne lenker
 Vangsjøen Vel
 Vangsjøen Høyfjellstue

Innsjøer i Øystre Slidre
Begnavassdraget
Dominic Armato

Dominic Armato (født 18. november 1976 i Chicago i Illinois) er en amerikansk skuespiller som er mest kjent for sitt arbeid på spill fra LucasArts.

Armato er en fan av eventyrspill, og spesielt de fra LucasArts, som Monkey Island-serien. Han hadde sagt til en venn på spøk at hans perfekte rolle ville vært Guybrush Threepwood, hovedpersonen I Monkey Island-spillene. To måneder senere fikk han jobben og denne rollen er hans mest berømte.

Armato spilte Threepwood i både The Curse of Monkey Island og Escape from Monkey Island. Han har også Guybrush sin stemme i det nye Monkey Island-spillet fra Telltale Games, Tales of Monkey Island, som kom ut 7. juli 2009. 
I tillegg har han også Guybrush sin stemme i The Secret of Monkey Island Special Edition (MI:SE) som er ble (re)lansert 15. juli 2009.

Armato har også hatt stemmene til flere karakterer i spill basert på Star Wars.

Dominic har en søster, Amanda Armato, som har blant annet hatt en liten rolle i filmen American Pie 2.

Eksterne lenker 
 
 Intervju hos worldofmi.com 

Personer fra Chicago
Skuespillere fra USA
Fødsler i 1976
Earl Boen

Earl Boen (født 7. november 1945 i New York City i New York) er en amerikansk skuespiller.

Boens mest kjente rolle er mest sannsynlig psykolog Dr. Peter Silberman i Terminator-filmene. Bortsett fra Arnold Schwarzenegger, er han den eneste skuespilleren som er med i alle de tre første filmene.

Boen er også kjent for mange TV-seere som familien Harpers prest, pastor Lloyd Meechum, i Mama's Family. Hans karakter var med i flere av de mest minneverdige episodene.

Boen trakk seg tilbake fra skuespill i 2003 og er nå stemmeskuespiller i videospill, radio og tegnefilmer.

Eksterne lenker 
 

Skuespillere fra USA
Personer fra New York City
Nordic Chinese Christian Church

Nordic Chinese Christian Church (NCCC) er en samling med kinesiske kristne menigheter i Norden. Byer som har medlemsmenigheter er blant andre Stockholm, Göteborg,  Malmø, Oslo, Stavanger og Helsingfors. NCCC arrangerer årlig en sommerleir for alle medlemsmenighetene.

Menighetene i NCCC bruker hovedsakelig mandarin og/eller kantonesisk som hovedspråk (i gudstjenester og andre samlinger), mens ungdomsgruppene i hver menighet oftest bruker landets språk i sine samlinger.

Organisasjonen het tidligere Scandinavia Chinese Christian Church, men etter inkluderingen av den kinesiske menigheten i Finland, ble det mer passende å bytte navnet til det nåværende navnet.

Eksterne lenker
 NCCC hjemmeside – har kontaktinformasjon til de fleste medlemsmenighetene.
 NCCC Stockholm
 NCCC i Oslos hjemmeside (kinesisk)

Kristne samfunn
Protestantisme
Mandy Moore

Amanda Leigh «Mandy» Moore (født 10. april 1984 i Nashua i New Hampshire) er en amerikansk popartist og skuespiller.

Diskografi

Album 

 So Real (1999)		
 I Wanna Be With You (2000)	
 Mandy Moore (2001)		
 Coverage (2003)	
 The Best of Mandy Moore (2004)
 Candy (2005)	
 Slummin' in Paradise (2006)
 Wild hope (2007)

Singler 
 Fra So Real: 
 Candy (1999)
 So Real (2000)
 Walk Me Home (2000)
 Fra I Wanna Be With You 
 I Wanna Be With You (2000)
 Fra Mandy Moore 
 In My Pocket (2001)
 Crush (2001)
 Cry (2002)
 Fra Coverage 
 Have A Little Faith In Me (2003)
 Drop The Pilot (2003)
 Fra A Walk to Remember 
 Only Hope
 Someday We'll Know
 Cry
 It's Gonna be Love
 Fra Wild Hope
 Extraodinary

Filmografi

Referanser

Eksterne lenker 
 
 
 
 

Sangere fra USA
Skuespillere fra USA
Personer fra Nashua i New Hampshire
Stambokregister

For å lese om stambok i betydningen «minnebok», se det

Et stambokregister kalles også ofte kun stambok og er et register for levende organismer, som regel avlsdyr, der hensikten er å føre kontroll med opphav og utvikling i henhold til en forhåndsdefinert standard.

Et eksempel på et slikt stambokregister er for eksempel Norsk Kennel Klubs (NKK) nasjonale hunderegister, som fører stambok over alle hunderaser som registreres i Norge. I stamboken inngår opplysninger om hundens aner (stamtavle), rase, farge, kjønn, fødselsdato m.v, samt opplysninger om oppdretter, eierskap, ID merking og mye mer. En forutsetning for å kunne stambokføre en hundevalp hos NKK er at valpen er av ren rase (begge foreldrene må være av samme hunderase), og rasen som sådan må også være anerkjent av NKK (stambokregisteret).

Av og til kan man i stamboksammenheng møte på uttrykk som åpen stambok eller stamboken er ikke stengt. Når en ny stambok åpnes må nødvendigvis opplysninger om de individer som skal registreres kunne føres inn, uten at de har en stambok fra før. En ny stambok i NKKs sammenheng er altså i realiteten en anerkjennelse av en ny hunderase, og det er da vanlig at stamboken forblir åpen for registreringer i en periode. For å sikre at kun rasetypiske individer blir registrert er det på forhånd blitt utarbeidet (definert) en rasestandard, slik at man har en mal å forholde seg til i den første tiden. Når stamboken stenges gis det nemlig kun anledning til å registrere avkom etter alt stambokførte foreldre, og da bør det genetiske grunnlaget for hunderasen være bredt nok til at den kan overleve inn i framtiden.

Det finnes tilsvarende stambokregistre for en rekke andre levende organismer, og alle har et lignende krav til opplysninger.

Se også
 Stamtavle
 Stamtre
 Avl
 Minnebok

Dyrevern
Registre